Den fullstendige terminlisten ble offentliggjort 17. april 2019. Høydepunkt for 2019-sesongen inkluderte: : Kickoff Game ble spilt 5. september. Chicago Bears tok imot Green Bay Packers i anledning Bears' og NFLs 100. sesong, en kamp som ble annonsert 25. mars i forkant av resten av terminlisten. Dette gikk bort fra ligaens tradisjon med å gi de regjerende mesterne fra Super Bowl retten til å spille en hjemmekamp i sesongens første kamp; New England Patriots spilte heller en hjemmekamp under samme uken, mot Pittsburgh Steelers, som de vant 33–3. : Fem kamper ble spilt utenfor USA i 2019. I tillegg til Jacksonville Jaguars og de tre lagene som spilte en kamp i utlandet som del av flytteavtaler (Los Angeles Chargers, Los Angeles Rams og Oakland Raiders) spilte også Tampa Bay Buccaneers en kamp i utlandet i 2019 som del av avtalen for å være vert for Super Bowl LV i 2021. : Fire kamper ble spilt i London: Oakland Raiders spilte hjemme mot Chicago Bears og Tampa Bay Buccaneers spilte hjemme mot Carolina Panthers henholdsvis 6. og 13. oktober i Tottenham Hotspur Stadium. Los Angeles Rams spilte hjemme mot Cincinnati Bengals og Jacksonville Jaguars spilte hjemme mot Houston Texans henholdsvis 27. oktober og 3. november i Wembley Stadium. Texans og Panthers spilte i London for første gang, som gjør at Green Bay Packers er det eneste NFL-laget som ikke har spilt en kamp i London. : Los Angeles Chargers spilte hjemme mot Kansas City Chiefs i Estadio Azteca i Mexico by den 18. november. Dette fungerer som en hjemmekamp for Chargers. : Tre kamper ble spilt på Thanksgiving Day 28. november, som har vært tilfellet siden , inkludert den tradisjonelle doubleheaderen vertet av Detroit Lions (mot Chicago Bears for andre år på rad), og Dallas Cowboys (mot Buffalo Bills). Atlanta Falcons tapte hjemme mot New Orleans Saints for andre året på rad; de to lagene møttes på Thanksgiving i 2018 også, hvor New Orleans spilte hjemme.